ΚΑΝΟΝΙΣΜΟΣ (ΕΚ) αριθ. 288/97 ΤΗΣ ΕΠΙΤΡΟΠΗΣ της 17ης Φεβρουαρίου 1997 για τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου σχετικά με την τελωνειακή ονοματολογία και στατιστική και το κοινό δασμολόγιο και την κατάργηση ορισμένων κανονισμών κατάταξης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με την τελωνειακή ονοματολογία και στατιστική και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 2493/96 της Επιτροπής (2), και ιδίως το άρθρο 9,

Εκτιμώντας:

ότι μπορεί να αποδειχθεί δύσκολη η διάκριση ορισμένων σαλτσών που παρασκευάζονται με βάση λαχανικά που υπόκεινται στην κλάση 2103 των παρασκευασμένων ή διατηρημένων λαχανικών του κεφαλαίου 20 7 ότι, για να εξασφαλισθεί η ομοιόμορφη εφαρμογή της συνδυασμένης ονοματολογίας, είναι σκόπιμο να θεσπισθούν διατάξεις σχετικά με τη διάκριση μεταξύ αυτών των δύο ομάδων προϊόντων 7 ότι, στην πράξη, αυτές οι σάλτσες εμφανίζονται βασικά υπό μορφή υγρών, γαλακτωμάτων ή εναιωρημάτων που περιέχουν μικρή ποσότητα ορατών στερεών υλών 7 ότι φαίνεται σκόπιμο να ληφθεί ως κριτήριο διάκρισης το ποσοστό τους που περνά από κόσκινο με δεδομένο μέγεθος βρόχων 7

ότι είναι σκόπιμο να εισαχθεί συμπληρωματική σημείωση για το σκοπό αυτό στο κεφάλαιο 21 της συνδυασμένης ονοματολογίας 7 ότι είναι σκόπιμο να τροποποιηθεί ανάλογα με το παράρτημα Ι του κανονισμού (ΕΟΚ) αριθ. 2658/87 7

ότι είναι σκόπιμο να καταργηθούν οι κανονισμοί ή μέρη κανονισμών που κατέταξαν κατά το παρελθόν ανάλογα προϊόντα βάσει κριτηρίων άλλων από το ποσοστό τους που περνά από κόσκινο από μεταλλικό πλέγμα, ήτοι τους κανονισμούς της Επιτροπής (ΕΟΚ) αριθ. 314/90 (3), (ΕΟΚ) αριθ. 3044/90 (4) και (ΕΚ) αριθ. 3055/94 (5) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του τελωνειακού κώδικα - τμήμα τελωνειακής ονοματολογίας και στατιστικής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κεφάλαιο 21 της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87 τροποποιείται ως εξής:

1. Ενσωματώνεται η ακόλουθη νέα συμπληρωματική σημείωση 1:

«1. Κατά την έννοια των διακρίσεων 2103 20 00 και 2103 90 90, η έκφραση "σάλτσες" δεν καλύπτει παρασκευάσματα λαχανικών, φρούτων ή άλλων εδώδιμων μερών φυτών, όταν το ποσοστό αυτών των συστατικών που περνά από κόσκινο μεταλλικού πλέγματος, με άνοιγμα βρόχου 5 χιλιοστά, μετά από ξέπλυμα σε νερό θερμοκρασίας 20 °C, είναι κατώτερο από 80 % κατά βάρος, υπολογιζόμενο στο αρχικό παρασκεύασμα.»

2. Οι σημερινές συμπληρωματικές δηλώσεις 1 έως 4 καθίστανται αντίστοιχα 2 έως 5.

Άρθρο 2

Καταργούνται το σημείο 2 του παραρτήματος του κανονισμού (ΕΟΚ) αριθ. 314/90, το σημείο 1 του παραρτήματος του κανονισμού (ΕΟΚ) αριθ. 3044/90 καθώς και ο κανονισμός (ΕΚ) αριθ. 3055/94.

Άρθρο 3

Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Φεβρουαρίου 1997.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 338 της 28. 12. 1996, σ. 27.

(3) ΕΕ αριθ. L 35 της 7. 2. 1990, σ. 9.

(4) ΕΕ αριθ. L 292 της 24. 10. 1990, σ. 5.

(5) ΕΕ αριθ. L 323 της 16. 12. 1994, σ. 8.